[{"text_idx": "#000000", "text": "Vormsil peeti kalapa\u0308eva ja kalasuitsutamise vo\u0303istlust"}, {"text_idx": "#000001", "text": "Vormsi saare Ra\u0308lby ku\u0308la kohal ho\u0303ljus laupa\u0308eval kalalo\u0303hna, sest peeti saare esimest kalapa\u0308eva ja kalasuitsutamisvo\u0303istlust."}, {"text_idx": "#000002", "text": "Tulihingeline kalamees ja ajakirja Kalastaja va\u0308ljaandja Hanno Kask o\u0303petas Ra\u0308lby ku\u0308laplatsile kogunenuid kala puhastama, fileerima, praadima ja suitsutama ning ra\u0308a\u0308kis, mille valmistamiseks u\u0308ks vo\u0303i teine kalaliik ko\u0303ige paremini sobib. U\u0308hiselt keedeti ka kalasuppi, mida ko\u0303ik maitsta said."}, {"text_idx": "#000003", "text": "Kase so\u0303nul ka\u0308ib Vormsil palju turiste, kuid kalaroogi seal turistidele kuigi sageli ei pakuta: \u201eO\u0303ppisimegi lihtsaid vo\u0303tteid, kuidas suurema vaevata turistidele kalast igasuguseid asju teha.\u201d Ta lisas, et lihtsa kalasupi saab va\u0308ikese vaevaga valmis \u2013 nipp on see, et puljong tuleb keeta luudest ning filee supi sisse lisada alles lo\u0303pus, muidu keeb see liiga pehmeks."}, {"text_idx": "#000004", "text": "Enim arutelu tekitas kalasuitsutamise teema, sest selle kohta on liikvel ko\u0303ige rohkem mu\u0308u\u0308te. \u201eVaieldi na\u0308iteks selle u\u0308le, kas tuleb suitsutada kolm vo\u0303i kuus tundi,\u201d vahendas Kask. \u201eTegelikult piisab kui kala 30-45 minutit kuivatada ja 15 minutit suitsutada,\u201d lisas ta. Kask selgitas, et kui kala kuivatamata ja\u0308tta, to\u0303mbub see tumedaks ning liiga pikalt suitsutades muutub kala kuivaks."}, {"text_idx": "#000005", "text": "Kalapa\u0308eva kavas oli ka kalasuitsutamise vo\u0303istlus, kus osales viis vo\u0303istlejat. Ko\u0303ige maitsvamaks hindas z\u030cu\u0308rii vormsilase Ahto Alliku suitsuahvenad."}, {"text_idx": "#000006", "text": "Kalapa\u0308eva eestveja Ene Sarapuu u\u0308tles, et esimene kalapa\u0308ev sai teoks ta\u0308nu kalaLEADERi projektile, mille eesma\u0308rk on propageerida kalakultuuri ja kalapu\u0308u\u0308gipa\u0308randi sa\u0308ilitamist. Sarapuu so\u0303nul on mo\u0303te kala- ja kalapu\u0308u\u0308giteemaliste ettevo\u0303tmistega ka ja\u0308tkata. \u201eNa\u0308iteks vo\u0303iks noortele o\u0303petada spinningu loopimist ja vo\u0303rkude laskmist, et need oskused ei kaoks,\u201d u\u0308tles Sarapuu."}, {"text_idx": "#000008", "text": "Vormsi kool pidas teisipa\u0308eval tuisupu\u0308ha"}, {"text_idx": "#000009", "text": "Vormsi tahab hukkunute sa\u0308ilmed u\u0308mber matta"}, {"text_idx": "#000011", "text": "La\u0308a\u0308ne Elu paberleht teisipa\u0308eval, 7. veebruaril"}, {"text_idx": "#000012", "text": "Uluotsa haual ko\u0303lab tema raadiou\u0308leskutse"}, {"text_idx": "#000013", "text": "Galerii: Kristel Terepingi paberist lo\u0303igatud maailm"}, {"text_idx": "#000019", "text": "Ja\u0308rvan tahab paindlikku universaalteenust juba ta\u0308navu aprillist"}, {"text_idx": "#000020", "text": "Kontrolli, kas dokumendid kehtivad ja PIN-koodid on olemas"}, {"text_idx": "#000025", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]